CELEX: 32022D0833
Language: sk
Date: 2022-05-24 00:00:00
Title: Rozhodnutie Rady (EÚ) 2022/833 z 24. mája 2022, ktorým sa mení rozhodnutie 1999/70/ES o externých audítoroch národných centrálnych bánk, pokiaľ ide o externého audítora Národnej banky Slovenska

30.5.2022   
               
               
                  SK
               
               
                  Úradný vestník Európskej únie
               
               
                  L 147/44
               
            
         ROZHODNUTIE RADY (EÚ) 2022/833
         z 24. mája 2022,
         ktorým sa mení rozhodnutie 1999/70/ES o externých audítoroch národných centrálnych bánk, pokiaľ ide o externého audítora Národnej banky Slovenska
         RADA EURÓPSKEJ ÚNIE,
         so zreteľom na Protokol č. 4 o Štatúte Európskeho systému centrálnych bánk a Európskej centrálnej banky, ktorý je pripojený k Zmluve o Európskej únii a Zmluve o fungovaní Európskej únie, a najmä na jeho článok 27.1,
         so zreteľom na odporúčanie Európskej centrálnej banky z 5. apríla 2022 Rade Európskej únie o externom audítorovi Národnej banky Slovenska (ECB/2022/16) (1),
         keďže:
         
                     (1)
                  
                  
                     Účty Európskej centrálnej banky (ECB) a národných centrálnych bánk členských štátov, ktorých menou je euro, majú overiť nezávislí externí audítori odporúčaní Radou guvernérov ECB a schválení Radou Európskej únie.
                  
               
                     (2)
                  
                  
                     V roku 2017 vybrala Národná banka Slovenska za svojho externého audítora na finančné roky 2017 až 2020 spoločnosť Deloitte Audit s. r. o. s možnosťou predĺženia mandátu na finančné roky 2021 až 2023.
                  
               
                     (3)
                  
                  
                     Mandát spoločnosti Deloitte Audit s. r. o. sa skončil po vykonaní auditu za finančný rok 2020 v súlade s rozhodnutím Rady (EÚ) 2017/1849 (2) a Národná banka Slovenska predĺžila mandát spoločnosti Deloitte Audit s. r. o. na finančný rok 2021.
                  
               
                     (4)
                  
                  
                     Mandát súčasného externého audítora Národnej banky Slovenska, spoločnosti Deloitte Audit s. r. o., sa skončil po vykonaní auditu za finančný rok 2021 v súlade s rozhodnutím Rady (EÚ) 2021/1169 (3). Preto je potrebné vymenovať externých audítorov od finančného roku 2022.
                  
               
                     (5)
                  
                  
                     Národná banka Slovenska má v úmysle predĺžiť mandát spoločnosti Deloitte Audit s. r. o. na finančné roky 2022 a 2023. Predĺženie je možné v súlade so zmluvnými dojednaniami medzi Národnou bankou Slovenska a spoločnosťou Deloitte Audit s. r. o..
                  
               
                     (6)
                  
                  
                     Rada guvernérov ECB odporučila, aby bola spoločnosť Deloitte Audit s. r. o. vymenovaná za externého audítora Národnej banky Slovenska na finančné roky 2022 a 2023.
                  
               
                     (7)
                  
                  
                     Rozhodnutie Rady 1999/70/ES (4) by sa malo v nadväznosti na odporúčanie Rady guvernérov ECB zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            V článku 1 rozhodnutia 1999/70/ES sa odsek 16 nahrádza takto:
            
               
                  „16.   Spoločnosť Deloitte Audit s. r. o. sa týmto schvaľuje ako externý audítor Národnej banky Slovenska na finančné roky 2022 a 2023.“
               
            
         
         
            Článok 2
            Toto rozhodnutie nadobúda účinnosť dňom jeho oznámenia.
         
         
            Článok 3
            Toto rozhodnutie je určené Európskej centrálnej banke.
         
         
            V Bruseli 24. mája 2022
            
               
                  Za Radu
               
               
                  predseda
               
               B. LE MAIRE
            
         
         
            (1)  Ú. v. EÚ C 160, 13.4.2022, s. 9.
         
            (2)  Rozhodnutie Rady (EÚ) 2017/1849 z 10. októbra 2017, ktorým sa mení rozhodnutie 1999/70/ES o externých audítoroch národných centrálnych bánk, pokiaľ ide o externých audítorov Národnej banky Slovenska (Ú. v. EÚ L 264, 13.10.2017, s. 5).
         
            (3)  Rozhodnutie Rady (EÚ) 2021/1169 z 13. júla 2021, ktorým sa mení rozhodnutie 1999/70/ES o externých audítoroch národných centrálnych bánk, pokiaľ ide o externého audítora Národnej banky Slovenska (Ú. v. EÚ L 255, 16.7.2021, s. 1).
         
            (4)  Rozhodnutie Rady 1999/70/ES z 25. januára 1999 o externých audítoroch národných centrálnych bánk (Ú. v. ES L 22, 29.1.1999, s. 69).